**Кафедра меңгерушісінің (Әскери кафедра бастығының) біліктілігіне қойылатын талаптар:** кафедра меңгерушісінің жоғары кәсіби (немесе жоғары оқу орнынан кейінгі) білімі, ғылыми дәрежесі, білім беру ұйымдарында кемінде 5 жыл еңбек өтілі болуы тиіс. Мамандық бойынша немесе білім менеджменті бойынша біліктілікті арттыру курстарынан өткендігі туралы сертификаттың (куәліктің) болуы;

әскери кафедра бастығының жоғары (немесе жоғары оқу орнынан кейінгі) білімі, ғылыми дәрежесі және/немесе аға офицерлік құрамның әскери атағы, педагогикалық қызметкерлер немесе әскери бөлім командирінің орынбасарынан және одан жоғары басшы құрам лауазымдарында кемінде 5 жыл еңбек өтілі болуы тиіс.

**Кафедра профессорының біліктілігіне қойылатын талаптар:** жоғары кәсіби (немесе жоғары оқу орнынан кейінгі) білімі, ғылыми дәрежесінің немесе PhD (философия докторы) дәрежесінің, ғылыми атағының немесе қауымдастырылған профессор (доцент) атағының болуы және ғылыми-педагогикалық қызметте кемінде 5 жыл еңбек өтілі болуы. Соңғы 5 жылда мамандық бойынша немесе оқытылатын пән бейіні бойынша біліктілікті арттыру курстарынан өткені туралы сертификаттың (куәліктің) болуы. Соңғы 5 жылда Clarivate Analytics компаниясының Journal Citation Reports деректері бойынша 1 және 2 квартильге кіретін немесе Scopus дерекқорында бір немесе бірнеше ғылыми сала бойынша Cite Score бойынша процентиль көрсеткіші кемінде 50 болатын халықаралық рецензияланатын ғылыми журналдарда жарияланымдарының болуы. Соңғы 3 жылда Хирш индексінің (Hi) болуы. Магистранттар мен докторанттардың ғылыми-зерттеу және шығармашылық жұмыстарына басшылық жасау, диссертацияларын қорғаған Рhd докторанттарының, ғылым кандидаттары мен докторларының болуы. Соңғы 7 жылдағы гранттық ғылыми зерттеулерді басқару және/немесе орындау.

Өнер, мәдениет, спорт және әскери даярлық саласында, ғылыми дәрежесі, ғылыми атағы немесе қауымдастырылған профессор (доцент) атағы болмаған жағдайда:

- "Дене шынықтыру және спорт" мамандықтар тобы үшін - "Қазақстан Республикасының Еңбек сіңірген жаттықтырушысы", "Қазақстан Республикасының халықаралық дәрежедегі спорт шебері" спорттық атақтарының болуы;

- "Өнер" мамандықтар тобы үшін - "Қазақстан Республикасының Халық әртісі" және "Қазақстанның еңбек сіңірген қайраткері" құрметті атақтарының болуы;

- "Бастапқы әскери дайындық" мамандықтар тобы үшін-подполковниктен төмен емес әскери (арнайы) атағының болуы.

**Кафедра доцентінің біліктілігіне қойылатын талаптар:** жоғары кәсіптік (немесе жоғары оқу орнынан кейінгі) білімі, ғылыми дәрежесінің немесе PhD (философия докторы) дәрежесінің, ғылыми-педагогикалық қызметте жұмыс өтілі 5 жылдан кем емес болуы. Соңғы 5 жылда мамандық бойынша немесе оқытылатын пән бейіні бойынша біліктілікті арттыру курстарынан өткені туралы сертификаттың (куәліктің) болуы. Соңғы 5 жылда халықаралық рецензияланатын ғылыми журналдарда немесе Scopus деректер базасында бір немесе бірнеше ғылыми сала бойынша Cite Score бойынша процентиль көрсеткіші бар жарияланымдардың болуы.

Өнер, мәдениет, спорт және әскери даярлық саласында ғылыми дәрежесі немесе PhD (философия докторы) дәрежесі болмаған жағдайда:

- "Дене шынықтыру және спорт" мамандықтар тобы үшін - "Еңбек сіңірген спорт шебері", "Қазақстан Республикасының спорт шебері" спорттық атақтарының, "Дене шынықтыру мен спортты дамытуға қосқан үлесі үшін" және "Құрметті спорт қызметкері" төсбелгілерінің болуы;

- "Өнер" мамандықтар тобы үшін - "Қазақстан Республикасының Еңбек сіңірген әртісі" және "Қазақстан Республикасының Еңбек сіңірген қайраткері" құрметті атақтарының болуы, "Мәдениет саласының үздігі" төсбелгісінің болуы»;

- "Бастапқы әскери дайындық" мамандықтар тобы үшін - майордан төмен емес әскери (арнаулы) атағының болуы.

**Кафедра аға оқытушысының біліктілігіне қойылатын талаптар:** жоғары кәсіби білімі (маман) және / немесе жоғары оқу орнынан кейінгі білімі, ғылыми-педагогикалық қызметтегі еңбек өтілі 3 жылдан кем болмауы немесе мамандығы бойынша (қызмет бейіні) тәжірибелік жұмыс өтілі кем дегенде 3 жыл болуы немесе ғылыми дәрежесінің немесе PhD (философия докторы) дәрежесінің болуы тиіс.

**Кафедра оқытушысының біліктілігіне қойылатын талаптар:** жоғары кәсіби білімі (маман) және / немесе ғылыми-педагогикалық бейіндегі магистр дәрежесінің болуы